Núria Guiu: "M'agradaria que ser ballarina fos una feina remunerada i com cal"

Thu, 23 Feb 2023 17:30:00 +0000

Conversem amb la ballarina i coreògrafa Núria Guiu, guardonada amb el Premi Nacional de Cultura (2022) que atorga el Consell Nacional de la Cultura i de les Arts (CoNCA). El jurat va destacar el seu llenguatge artístic i codi propi com a creadora, en què, com a coreògrafa, indaga la relació de la dansa amb l'entorn digital amb una mirada socioantropològica. Guiu es va graduar en dansa clàssica a l'Institut del Teatre, és professora certificada de Ioga Iyengar i estudiant del Grau d'Antropologia i Evolució Humana a la UOC. Com a ballarina, va formar part d'IT Dansa i ha col·laborat amb companyies com Cullberg Ballet, Gisèle Vienne, Carte Blanche Dance Company, Batsheva Dance Company (Kamuyot / Riksteatern), Ingri Fiksdal, Jasmin Vardimon, La Veronal, Kobalt Works, entre d'altres. Com a coreògrafa, ha creat múltiples solos i peces, com la multipremiada "Likes". Actualment és artista resident del Mercat de les Flors.