Felisa Vinagre: "La gala final del Capital Dance Vic s'acabarà amb una coreografia de Maria Rovira"

Thu, 16 Mar 2023 17:30:00 +0000

Felisa Vinagre, membre de l'organització del Capital Dance Vic, ens ha parlat de la segona edició d'aquest certamen, que se celebrarà del 31 de març al 2 d'abril a l'Atlàntida de Vic. És un concurs que pretén fomentar la pràctica de la dansa de nens, joves i adults en ballet clàssic, neoclàssic, contemporani, hip-hop i jazz. Hi podran competir de forma individual, en duet o en grup. Els participants tindran la possibilitat d'exhibir les seves habilitats i aptituds en qualsevol estil de dansa a través d'una experiència individual i/o col·lectiva, de manera interactiva i inclusiva. Hi podran participar les escoles de dansa, els centres de formació de ball i les associacions i grups de ball.