Carlos Renedo: "Al Ballet de Barcelona fem una dansa inclusiva"

Thu, 30 Mar 2023 16:30:00 +0000

Hem conversat amb Carlos Renedo, fundador i actual director executiu del Ballet de Barcelona. És un artista multidisciplinari que, com a ballarí professional, ha actuat arreu del món. Del 2008 al 2018 va viure a Nova York i va ballar durant tres temporades en produccions de la Metropolitan Opera House, sota la direcció de Plácido Domingo, compartint escenari amb artistes com la soprano russa Anna Netrebko. També va treballar en nombroses i reconegudes companyies de dansa contemporània i neoclàssica, amb directors i coreògrafs com Andrea Miller (Gallim Dance), Benoit Swan-Pouffer (Cedar Lake) o Aszure Barton (Aszure Barton & Artists), oferint actuacions al reconegut Festival Jacobs Pillow, el New York City Center o el Kennedy Center. També va actuar en espectacles de l'Off-Broadway, com l'aclamat "Wearing Lorca's Bowtie" a 42nd Street, que li va valer mencions a les crítiques del New York Times.