Descobrim l'espectacle de dansa "Casa d'àngels" que s'estrenarà a Manresa

Thu, 01 Dec 2022 17:25:00 +0000

És un espectacle de dansa inspirat en textos de Mercè Rodoreda que es veurà el dissabte 10 de desembre, a les vuit del vespre, al Kursaal de Manresa i és un viatge sensorial a través de l'experiència hipersensible d'una relació poètica entre l'escriptora catalana, interpretada per la ballarina Alba Nadal, i dos àngels, interpretats pels ballarins Luke Prunty i David Rodríguez, que l'acompanyen en el seu pas cap a la vida adulta, en la duresa de l'exili i en moments d'inspiració artística. Sota la direcció musical de Manel Camp, ell mateix i la pianista Elisenda Duocastella interpreten respectivament l'avi de la Rodoreda i l'alter ego de l'escriptora a través de dos pianos de cua movibles, símbols de creació literària, musical i de moviment.